BOVARY-WEB	Ena basa i auie un carton blau que figuraue un temple damb es pòrtics, colomnes e estatuetes d’estuc ar entorn, laguens d’ues cavitats enrodades d’esteles de papèr daurat; en dusau estatge se quilhaue ua gran tor de pastís de Savoia enrodada de menudes fortificacions d’angelica, amètles, panses e galhons d’iranja; Finaument, era plataforma superiora, que representaue un prat verd damb ues arròques e uns lacs de confitura regadi per uns vaishèths de clòsques d’aueràs, se vedie un Cupido balançant-se en un trapèci de chicolate, qu’es sòns paus acabauen en dus botons de ròsa naturau, ath dessús de tot.